สุริยะชู 7 กิจกรรมกู้ชีพโอทอป โควิด-19 พ่นพิษกิจการระส่ำหนัก
นายสุริยะ จึงรุ่งเรืองกิจ รมว.อุตสาหกรรมเปิดเผยว่า กรมส่งเสริมอุตสาหกรรม (กสอ.) ได้จัดทำโครงการบรรเทาผลกระทบที่เกิดขึ้นกับอุตสาหกรรมท่องเที่ยว ผู้ผลิตภัณฑ์หนึ่งตำบล หนึ่งผลิตภัณฑ์ (โอทอป) รวมทั้งผลิตภัณฑ์ที่อาศัยการท่องเที่ยวเพื่อสร้างรายได้ จากโควิด-19 เพราะโอทอป ที่ส่วนใหญ่ต้องพึ่งพากิจกรรมการท่องเที่ยว ที่มีลูกค้าหลัก คือนักท่องเที่ยวต่างชาติ ให้ดำเนินกิจการต่อไป ผ่าน 7 กิจกรรม อาทิ การยกระดับโอทอป สู่ ตลาดโลกด้วยการตลาดออนไลน์ และ อี-คอมเมิร์ซ ด้วยการฝึกอบรมและให้คำปรึกษาแนะนำ ที่สอดคล้องกับการยกระดับศักยภาพโอทอป ผ่านการตลาดดิจิทัล พัฒนาทายาทโอทอป ด้วยการยกระดับ ขีดความสามารถ ให้สามารถใช้เทคโนโลยีสารสนเทศสมัยใหม่ ขับเคลื่อนธุรกิจ กิจกรรมพัฒนาผลิตภัณฑ์ และ บรรจุภัณฑ์ ที่มีอัตลักษณ์เพื่อเพิ่มมูลค่าในเชิงพาณิชย์ด้วยการพัฒนาโอทอป ระดับ 3-5 ดาว เพื่อค้นหาและสร้างอัตลักษณ์ของตนเอง นำมาประยุกต์ในการออกแบบพัฒนา ต่อยอดเชิงพาณิชย์กสอ.ได้นำร่อง คัดเลือกโอทอป ที่ได้รับผลกระทบที่รุนแรง 1000 ราย มาร่วมโครงการ คาดว่าจะสามารถขับเคลื่อนเศรษฐกิจได้ 500 ล้านบาท และในอนาคตจะขยายการส่งเสริมให้ครอบคลุมไปยังโอทอปทั่วประเทศ และผลักดันให้เกิดการส่งออกไปในอาเซียน โดยโอทอปรายใดต้องการเข้าร่วมโครงการสามารถติดต่อได้ที่ กสอ..
นายสุริยะ จึงรุ่งเรืองกิจ รมว.อุตสาหกรรมเปิดเผยว่า กรมส่งเสริมอุตสาหกรรม (กสอ.) ได้จัดทำโครงการบรรเทาผลกระทบที่เกิดขึ้นกับอุตสาหกรรมท่องเที่ยว ผู้ผลิตภัณฑ์หนึ่งตำบล หนึ่งผลิตภัณฑ์ (โอทอป)
โอทอป,สินค้าโอทอป,หนึ่งตำบล หนึ่งผลิตภัณฑ์,OTOP,สินค้า OTOP,ตลาดออนไลน์,ข่าววันนี้